14. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 323 της 21 Απρ./7 Μαΐου 1965 (ΦΕΚ Α΄ 80) Περί διατάξεων τινών αφορωσών εις την άσκησιν επαγγέλματος υπό των πτυχιούχων Μέσων Τεχνικών Σχολών Εργοδηγών ειδικότητος Μηχανολόγου. Έχοντες υπ’ όψιν τας διατάξεις του άρθρ. 6 του Ν.Δ. 4434/1964 και του Νόμ. 6422/1934, την υπ’ αριθ. 42/11.2.1965 γνωμοδότησιν του παρά τω Υπουργείω Βιομηχανίας Τεχνικού Συμβουλίου ως και την υπ’ αριθ. 176/3.3.65 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και Βιομηχανίας Υπουργών, απεφασίσαμεν και διατάσσομεν: Άρθρ.1.-Τα των προσόντων και των επαγγελματικών δικαιωμάτων των πτυχιούχων των Μέσων Τεχνικών Σχολών Τεχνικών Βοηθών - Εργοδηγών, Δημοσίων και ανεγνωρισμένων Ιδιωτικών, των ιδρυθεισών ή ιδρυομένων συμφώνως προς τας διατάξεις του άρθρ. 16 του Ν.Δ. 3971/1959, ως και των δυνάμει του άρθρ. 1 του Ν.Δ. 3973/1959 εκ του Υπουργείου Βιομηχανίας μεταφερθεισών εις το Υπουργείον Εθνικής Παιδείας και Θρησκευμάτων ειδικότητος Μηχανολόγου ή Μηχανουργικών Εγκαταστάσεων, συμπληρούνται δια των εν τοις επομένοις άρθροις διαλαμβανομένων. Άρθρ.2.-Εις τας υπό των Οργανισμών των Δημοσίων Υπηρεσιών των Υπηρεσιών Δήμων και Κοινοτήτων και των πάσης φύσεως Νομικών Προσώπων Δημοσίου Δικαίου ως και των Οργανισμών, Επιχειρήσεων και Εκμεταλλεύσεων κοινής ωφελείας ή παραχωρηθεισών Δημοσίων Υπηρεσιών, προβλεπομένας θέσεις Εργοδηγών ειδικότητος Μηχανολόγου προσλαμβάνονται εφ’ εξής πτυχιούχοι των Μέσων Τεχνικών Σχολών Εργοδηγών του άρθρ. 1 του παρόντος και οι τούτοις εξομοιούμενοι, ειδικότητος Μηχανολόγου ή Μηχανουργικών εγκαταστάσεων, έχοντες μετά την κτήσιν του πτυχίου των ενός έτους υπηρεσίαν εις ομοίας φύσεως εργασίας. Άρθρ.3.-1-2.(Προστίθενται παρ. 2 μετά την παρ. 1 άρθρ. 10 και παρ. 2 μετά την παρ. 1 άρθρ. 11 Β.Δ. της 30 Ιαν./5 Φεβρ. 1937, κατωτ. σελ. 59). 3-4.(Προστίθενται φράσεις εν τέλει των εδαφ. α΄και β΄της παρ. 3 άρθρ. 7 Β.Δ. 11 Μαρτ./4 Απρ. 1955, κατωτ. σελ. 76,02). Άρθρ.4.-Η ισχύς του παρόντος άρχεται τρεις μήνας από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 